Pomoc Máte problém s prehrávaním? Nahláste nám chybu v prehrávači.
Časti relácie
- 00:00:34 Andrej Kiska nechce byť premiérom Prezident Andrej Kiska zostane v najbližšom volebnom období mimo parlamentných kruhov. Rovnako neuvažuje ani o funkcii premiéra. O svojom rozhodnutí informoval na sociálnej sieti.
- 00:03:32 Igor Matovič žiada súd o svojom účtovníctve Poslanec Igor Matovič vraj skresľoval údaje v účtovníctve. Stíhanie však polícia zastavila, pretože skutok je premlčaný. Informáciu priniesol denník Plus jeden deň s odvolaním sa na uznesenie polície. Igor Matovič sa obhajuje, že ide iba o zistenia jedného vyšetrovateľa a nie nezávislého súdu. Machinácie s účtovníctvom opakovane odmieta.
- 00:05:47 Prieskum voličských preferencií
- 00:06:27 Prepustili českého lobistu Mareka Dalíka
- 00:07:07 Chytili muža, ktorý nahlásil bombu Polícia chytila muža, ktorý nahlásil bombu na okresnom súde v Novom Meste nad Váhom. Páchateľ sa k činu priznal. Za šírenie poplašnej správy mu hrozí 8 rokov za mrežami. Kto stojí za nahlásenými bombami takmer vo všetkých regiónoch na okresných súdoch a úradoch zo začiatku tohto týždňa, zostáva nejasné.
- 00:08:53 Polícia v Dortmunde má prvého podozrivého Výbuchy blízko autobusu futbalového klubu Borussia Dortmund boli zrejme teroristickým činom. Domnievajú sa úrady. Nemecká polícia zatkla jedného podozrivého. Po ďalšom človeku pátra. Včera večer údajne útočili islamskí radikáli. Neďaleko miesta útoku sa našli tri rovnaké listy s požiadavkami možných útočníkov. Polícia skúma, či nejde o podvrh na zmätenie polície.
- 00:11:17 Ohnivá diskusia o extrémizme Iniciatíva Zabudnuté Slovensko, ktorá chce bojovať diskusiami proti rôznym formám extrémizmu a násilia, narazila v Kežmarku na nepochopenie. Z časti publika bolo počuť aj posmešky a pískanie. Do Kežmarku totiž autobus priviezol z rôznych kútov Slovenska desiatky prívržencov Ľudovej strany Naše Slovensko.
- 00:14:57 Poslanci dajú na ústavný súd platové tabuľky Na Ústavný súd smeruje ďalšie podanie. Nezaradení poslanci Národnej rady pripravujú podnet na štát za diskrimináciu v platoch. Veľká časť platovej tabuľky zamestnancov štátnej správy je pod hranicou minimálnej mzdy, čo slovenské zákony nedovoľujú. Na biedne mzdy dlhodobo upozorňujú aj odborári. Úrad vlády, ktorý má pripraviť zmeny v tabuľkách, ich sľubuje ešte tento mesiac.
- 00:17:48 Odborári navrhujú minimálnu mzdu 492 eur
- 00:19:07 Kórejský LG vstúpil do slovenskej firmy c2i Nová investícia súvisiaca s automobilovým priemyslom sa črtá v Dunajskej Strede. Kórejský technologický gigant – LG vstúpil do slovenskej firmy c2i, ktorá výroba uhlíkové súčiastky do luxusných športových áut a lietadiel. Výsledkom by malo byť rozšírenie výroby aj výstavba nového vývojového centra. Ultraľahký a pevný uhlík je čoraz atraktívnejším materiálom, najmä pri výrobe elektromobilov.
- 00:21:41 Peter Plavčan sa stavia za školskú reformu Peter Plavčan opiera svoje pôsobenie na ministerstve o reformu školstva. Na diskusii o dokumente Učiace sa Slovensko povedal, že bez reformy nemá jeho mandát zmysel. V utorok večer prvýkrát prišiel verejne diskutovať o viac ako 200-stranovom dokumente, ktorý pripravili experti. Ten naznačuje, ako by malo školstvo na Slovensku vyzerať o desať rokov.
- 00:24:13 Rex Tillerson je na návšteve Moskvy Šéf americkej diplomacie Rex Tillerson má za sebou prvé a ostro sledované rokovania v Moskve. S ruským ministrom zahraničných vecí hovoril asi päť hodín. Potom zamieril do Kremľa za ruským prezidentom Vladimirom Putinom. Výsledok rokovaní zatiaľ nepoznáme. Ešte pred rokovaniami diplomati oboch strán hovorili, že hlavnou témou bude konflikt v Sýrii.
- 00:26:22 V Bratislave sa bude vyrábať nové Audi Bratislavský Volkswagen bude vyrábať nový model luxusného auta Audi Q8. Potvrdilo to aj vedenie podniku. Prvé kusy by mali byť hotové na budúci rok. Aj preto automobilka v minulom roku rozšírila výrobu. Plánuje preto nábor ďalších stoviek zamestnancov.
- 00:28:27 Nitra nechce stavať byty pre Jaguar Jaguar Land Rover žiada od mesta Nitra ubytovacie kapacity pre budúcich zamestnancov závodu. Nitriansky magistrát to odmieta. Prioritne buduje bývanie pre vlastných obyvateľov. Mesto však Jaguaru ponúka niekoľko desiatok miest pre ľudí, ktorí už v súčasnosti pre závod pracujú.
- 00:30:19 Byty pre pracovníkov automobiliek
- 00:30:58 Vo Vrátnej doline opravili železné lávky V Dolných dierach vo Vrátnej doline by už na Veľkú noc mali byť pre turistov opravené železné lávky. Začiatkom marca po výraznom oteplení spadol na chodník veľký kus ľadu. Poškodil vtedy krátky úsek. V týchto dňoch opravujú poškodenú časť chlapi z Horskej služby.
- 00:32:42 Druhý kandidát na riaditeľa RTVS
- 00:33:09 Viac podpory budúcim odborníkom na eurofondy Na študijné programy, ktoré majú vychovávať odborníkov na eurofondy, dostanú vysoké školy viac peňazí. Pôvodných 300-tisíc eur navýšil Úrad podpredsedu vlády pre investície o ďalších vyše 270-tisíc. Na nedostatok štátnych odborníkov na eurofondy nedávno upozornil aj Najvyšší kontrolný úrad. Množia sa potom chybné projekty a štát musí Bruselu vracať peniaze.
- 00:35:26 Nová vízia pre Východné partnerstvo Program Východného partnerstva Európskej únie podľa šéfa slovenskej diplomacie Miroslava Lajčáka vyčerpal svoju ponuku. Povedal to po ministerskom stretnutí Vyšehradskej štvorky a ďalších krajín vo Varšave. Chceli tam začať tvoriť nové ciele
- 00:37:03 Berlín dostal faktúru za integráciu migrantov
- 00:37:24 Jednotné prijímacie skúšky na stredné školy V Česku sa začali historicky prvé jednotné prijímacie pohovory na stredné školy s maturitou. O prvé kolo prejavilo záujem asi 90-tisíc študentov. Píšu testy z češtiny a matematiky. Školy vďaka centrálnym pohovorom zistia, akí schopní žiaci sa k nim hlásia.
- 00:39:22 Európska komisia o krokoch Viktora Orbána Európska únia hrozí Maďarsku súdnym procesom. Kritizuje nový zákon, ktorý ohrozuje existenciu Stredoeurópskej univerzity v Budapešti. Problematické sú aj opatrenia na zastavenie migrácie a zásahy do občianskej spoločnosti. Maďarsko reaguje, že podmienky pre univerzitu Georga Sorosa sa dajú splniť.
- 00:41:48 Turecko: Výsledok referenda bude zrejme tesný
- 00:42:14 V Ružinove zasypali základy čiernej stavby Na Solivarskej ulici v bratislavskom Ružinove zastavili čiernu stavbu. Súkromný investor musel dokonca zasypať stavebnú jamu. Stalo sa tak na základe rozhodnutia bratislavského Krajského súdu zo začiatku roka. Zmiznúť by malo aj oplotenie staveniska. Ide o výnimočný prípad, pretože nový stavebný zákon stále nie je na svete. Podľa vedenia Ružinova však nie je isté, že sa tam už nikdy nebude stavať.
- 00:44:16 Obaja víťazi logickej olympiády sú z Martina Intelektovo nadaní žiaci základných škôl z celého Slovenska zamierili do Prešova. Stretli sa na 5. ročníku Logickej olympiády, teda súťaže tých, ktorým nerobia problémy ani zložitejšie logické či matematické úlohy.
- 00:46:31 Jazzové pašie v Nitre Umučenie a zmŕtvychvstanie Krista v džezovej podobe. O pašie v sviežom rytme sa na Slovensku pokúsili umelci z Katedry hudby Univerzity Konštantína filozofa v Nitre. Projekt vznikol pred siedmimi rokmi v USA a na Slovensku mal v týchto dňoch premiéru.
- 00:48:38 Parte Zora Bachnárová
Archív - zvoľte dátum
Reláciu najbližšie vysielame
- Sobota 23.10. 19:00
- Nedeľa 24.10. 19:00
- Pondelok 25.10. 19:00
- Utorok 26.10. 19:00
- Streda 27.10. 19:00
- Štvrtok 28.10. 19:00
- Piatok 29.10. 19:00